ANC ‘betreur’ Gaddafi se ‘grusame dood’Die voormalige Libiese leier, Muammar Gaddafi. Foto: GCIS ŉ Woordvoerder, Jackson Mthembu, sê die ANC is van mening dat indien die Afrika Unie se voorgestelde oplossing vir die konflik in Libië aanvaar is, dit nie nodig sou wees om Gaddafi dood te maak nie. “Ons is oortuig dat ŉ vreedsame benadering talle lewens in Libië kon red, indien dit ŉ kans gegee is”. Mthembu sê die mense van Libië het nou hulp nodig om die land te herbou na die verwoesting wat gedurende die konflik veroorsaak is. “Ons glo dat dié uitdaging sal vereis dat wêreldlande Libië ŉ kans sal moet gee om hulself te definieer as ‘n verenigde nasie…en ŉ regering te vorm wat al die Libiërs sal omhels, ongeag hulle posisie ten tyde van die konflik”. Mthembu het ook ŉ beroep gedoen op lande wat deel uitmaak van die Noord Atlantiese Verdragsorganisasie (Navo) om millitêre ingryping in Libië onmiddelik te staak. Gaddafi is Donderdag in sy tuisstad, Sirte, doodgeskiet.